Diari Oficial de la Generalitat Valenciana


Sumari del DOGV 6596, del 29-08-2011 (2011/8620)

RESOLUCIÓ de 29 de juliol de 2011, de la Direcció General de Justícia, per la qual s'atorguen destinacions als funcionaris del Cos de Metges Forenses que van superar les proves selectives convocades per Orde JUS/3368/2008, d'11 de novembre.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6596

Data del DOGV
:   29-08-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/8620


Data del document
:   29-07-2011

Organisme emissor
:   Conselleria de Justícia i Benestar Social

Tipus de document
:   Resolució

Descriptors 

:   * funcionari

RESOLUCIÓ de 29 de juliol de 2011, de la Direcció General de Justícia, per la qual s'atorguen destinacions als funcionaris del Cos de Metges Forenses que van superar les proves selectives convocades per Orde JUS/3368/2008, d'11 de novembre. [2011/8620]
De conformitat amb el que establixen els articles 28 i 29 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal funcionari al servei de l'administració de Justícia, aquesta Direcció General de Justícia ha resolt adjudicar destinacions en els òrgans que es relacionen en l'annex als integrants del Cos de Metges Forenses nomenats funcionaris de carrera, per Orde de 29 de juliol de 2011, tenint en compte el següent:
Primer. Els funcionaris del Cos de Metges Forenses a què s'atorga destinació en aquesta resolució hauran de prendre possessió del seu càrrec en el termini de vint dies naturals, comptats des del següent al de la publicació d'aquesta resolució en el Boletín Oficial del Estado, d'acord amb el que establix l'article 29 del citat Reial Decret. L'horari de presa de possessió serà de 8:30 a 9:30 hores i el lloc serà el següent:
1. Si han obtingut destinació a l'Institut de Medicina Legal d'Alacant, hauran de comparéixer a la Direcció Territorial de Justícia d'Alacant, Rambla de Méndez Núñez, 41 (Torre de la Generalitat) d'Alacant .
2. Si han obtingut destinació a l'Institut de Medicina Legal de Castelló, hauran de comparéixer a la Direcció Territorial de Justícia de Castelló, c/ Major, 76 de Castelló de la Plana.
3. Si han obtingut destinació a l'Institut de Medicina Legal de València, hauran de comparéixer a la Direcció General de Justícia, Servei de Recursos Humans, c/ Avellanes, 14-5a de València.
Segon. Els funcionaris interins que actualment ocupen places que han sigut adjudicades als aspirants aprovats, cessaran amb efectes del dia immediatament anterior a la presa de possessió del titular.
Tercer. En compliment de la legislació sobre incompatibilitats del personal al servei de l'administració Pública (Llei 53/1984, de 26 de desembre), aplicable al personal al servei de l'administració de Justícia, en virtut de l'article 498 de la Llei Orgànica 6/1985, d'1 de juliol, del Poder Judicial, reformada per la Llei Orgànica 19/2003, de 23 de desembre, aquells participants que ostenten ja la condició de funcionaris de carrera hauran de manifestar la seua opció en l'acta de presa de possessió.
Quart. Els funcionaris del Cos de Metges Forenses, a què s'atorga destinació en virtut d'aquesta resolució, no obstant haver sigut destinats amb caràcter forçós per l'orde de qualificació segons les seues preferències, no podran participar en concurs de trasllats, fins que transcórreguen dos anys des de la data d'aquesta resolució. Per al còmput dels dos anys caldrà ajustar-se al que establix el paràgraf segon, de l'article 529.3, de la Llei Orgànica 6/1985, d'1 de juliol, del Poder Judicial.
Cinqué. Les places oferides als aspirants mitjançant Resolució de 8 de juliol de 2011, de la Direcció General de Justícia, no adjudicades en la present resolució, mantenen la condició de desertes.
Contra la present resolució, que posa fi a la via administrativa, podran els interessats interposar recurs potestatiu de reposició davant d'aquesta Direcció General de Justícia, en el termini d'un mes, o contenciós administratiu davant dels jutjats contenciosos administratius de la ciutat de València, en el termini de dos mesos comptats a partir de l'endemà a la seua publicació en el Boletín Oficial del Estado.
València, 29 de juliol de 2011.- El director general de Justícia: Julián Ángel González Sánchez.